Μαρία Σολωμού

Η Μαρία Σολωμού (Αθήνα, 1 Οκτωβρίου, 1974) είναι Ελληνίδα ηθοποιός. Έγινε γνωστή για τους ρόλους της στις τηλεοπτικές σειρές του Mega, Απόσταση αναπνοής (2003-2004) και Singles (2005-2008). Έχει συνεργαστεί με τη Ζωή Λάσκαρη στο θέατρο Αθηναΐδα και με τη Μίνα Αδαμάκη ως σκηνοθέτη στο θεατρικό έργο Το λουτρό. Τη θεατρική σεζόν (2008-2009) πρωταγωνίστησε στο έργο Προδοσία του Χάρολντ Πίντερ, με τον Αντώνη Καρυστινό και το Νίκο Νίκα.

Σπούδασε οικονομικά στο Αμερικανικό κολλέγιο, Deree. Εργάστηκε για μικρό χρονικό διάστημα ως αεροσυνοδός ενώ στη συνέχεια σπούδασε στη Δραματική Σχολή «Ίασμος» του Βασίλη Διαμαντόπουλου. 

Από το 2004 μέχρι το 2009 ήταν παντρεμένη με τον ηθοποιό Μάριο Αθανασίου με τον οποίο απέκτησαν ένα γιο. Από το 2010 μέχρι το 2019 ήταν σε σχέση με τον τραγουδιστή και ηθοποιό Πάνο Μουζουράκη

Παραπομπές

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου